flavius-claudius-julianus-imperator.egkw-mion-ei-s-n-au-tokra-tora-kwnsta-ntion 23
ἐμοὶ δὲ ἀρκεῖ τὰ πρόσθεν ῥηθέντα , εἰ καὶ μηδὲν ἔτι περὶ σοῦ λέγειν εἶχον σεμνότερον , πρὸς τὸ πάντων ἀποφῆναί σε τῶν ἔμπροσθεν τῆς αὐτῆς σοι μετασχόντων τύχης συνέσει καὶ ῥώμῃ κρατοῦντα . τὸ γὰρ ἀπαθῶς ὤσασθαι μὲν τὴν Περσῶν δύναμιν , οὐ πόλιν οὐδὲ φρούριον , ἀλλʼ οὐδὲ στρατιώτην τῶν ἐκ καταλόγου προέμενον , πολιορκίᾳ δὲ τέλος ἐπιθεῖναι λαμπρὸν καὶ οἷον οὔπω πρόσθεν ἠκούσαμεν , τίνι χρὴ τῶν ἔμπροσθεν παραβαλεῖν ἔργων ; περιβόητος γέγονεν ἡ Καρχηδονίων ἐν τοῖς δεινοῖς τόλμα , ἀλλʼ ἐτελεύτησεν εἰς συμφοράς · λαμπρὰ τὰ περὶ τὴν Πλαταιέων πολιορκίαν γενόμενα , ἐχρήσαντο δὲ οἱ δείλαιοι γνωριμώτερον τοῖς δυστυχήμασι . τί χρὴ Μεσσήνης καὶ Πύλου μεμνῆσθαι , οὔτε ἀγωνισαμένων καρτερῶς οὔτε ἁλόντων ξὺν βίᾳ ; Συρακούσιοι δὲ τὸν σοφὸν ἐκεῖνον ἀντιτάξαντες ταῖς παρασκευαῖς τῆς ἡμετέρας πόλεως καὶ τῷ καλῷ κἀγαθῷ στρατηγῷ τί πλέον ὤναντο ; οὐχ ἑάλωσαν μὲν τῶν ἄλλων αἴσχιον , ἐσώζοντο δὲ καλὸν ὑπόμνημα τῆς τῶν ἑλόντων πρᾳότητος ; Ἀλλʼ εἰ πάσας ἐξαριθμεῖσθαι τὰς πόλεις βουλοίμην , αἳ πρὸς τὰς ὑποδεεστέρας οὐ κατήρκεσαν παρασκευάς , πόσας οἴει μοι βίβλους ἀρκέσειν ; τῆς Ῥώμης δὲ ἴσως ἄξιον μνησθῆναι πάλαι ποτὲ χρησαμένης τύχῃ τοιαύτῃ , Γαλατῶν οἶμαι καὶ Κελτῶν ἐς ταὐτὸ πνευσάντων καὶ φερομένων ἐπʼ αὐτὴν καθάπερ χειμάρρους ἐξαίφνης . κατέλαβον μὲν γὰρ τὸν λόφον ἐκεῖνον , οὗ τὸ τοῦ Διὸς ἀφίδρυται βρέτας · γέρροις δὲ καί τισι τοιούτοις οἱονεὶ τείχει φραξάμενοι , πολυπραγμονούντων οὐδὲν προσιέναι τῶν πολεμίων βίᾳ τολμώντων , ἐκράτησαν . Ταύτῃ παραβαλεῖν ἄξιον τῇ πολιορκίᾳ τὴν ἔναγχος τῷ τέλει τῆς τύχης , ἐπεὶ τοῖς γε ἔργοις οὐδεμιᾷ τῶν ὅσαι πάλαι γεγόνασι . τίς γὰρ ἔγνω κυκλουμένην μὲν ὕδασι πόλιν , λόφοις δὲ ἔξωθεν καθάπερ δικτύοις περιβληθεῖσαν , καὶ ποταμὸν ἐπαφιέμενον οἱονεὶ μηχάνημα , συνεχῶς ῥέοντα καὶ προσρηγνύμενον τοῖς τείχεσι , τάς τε ὑπὲρ τῶν ὑδάτων μάχας καὶ ὅσαι περὶ τῷ τείχει κατενεχθέντι γεγόνασιν ;
Lemmas: ἐγώ δέ ἀρκέω ὁ πρόσθεν λέγω , εἰ καί μηδείς ἔτι περί σύ λέγω ἔχω σεμνός , πρός ὁ πᾶς ἀποφαίνω σύ ὁ ἔμπροσθεν ὁ αὐτός σύ μετέχω τύχη σύνεσις καί ῥώμη κρατέω . ὁ γάρ ἀπαθής ὠθέω μέν ὁ Πέρσης δύναμις , οὐ πόλις οὐδέ φρούριον , ἀλλά οὐδέ στρατιώτης ὁ ἐκ κατάλογος προίημι , πολιορκία δέ τέλος ἐπιτίθημι λαμπρός καί οἷος οὔπω πρόσθεν ἀκούω , τίς χρή ὁ ἔμπροσθεν παραβάλλω ἔργον ; περιβόητος γίγνομαι ὁ Καρχηδόνιος ἐν ὁ δεινός τόλμα , ἀλλά τελευτάω εἰς συμφορά · λαμπρός ὁ περί ὁ Πλαταιεύς πολιορκία γίγνομαι , χράω δέ ὁ δείλαιος γνώριμος ὁ δυστύχημα . τίς χρή Μεσσήνη καί Πύλος μιμνῄσκω , οὔτε ἀγωνίζομαι καρτερός οὔτε ἁλίσκομαι σύν βία ; Συρακούσιος δέ ὁ σοφός ἐκεῖνος ἀντιτάσσω ὁ παρασκευή ὁ ἡμέτερος πόλις καί ὁ καλός ἀγαθός στρατηγός τίς πολύς ὀνίνημι ; οὐ ἁλίσκομαι μέν ὁ ἄλλος αἰσχρός , σῴζω δέ καλός ὑπόμνημα ὁ ὁ αἱρέω πραότης ; ἀλλά εἰ πᾶς ἐξαριθμέω ὁ πόλις βούλομαι , ὅς πρός ὁ ὑποδεής οὐ καταρκέω παρασκευή , πόσος οἴομαι ἐγώ βίβλος ἀρκέω ; ὁ Ῥώμη δέ ἴσως ἄξιος μιμνῄσκω πάλαι ποτέ χράω τύχη τοιοῦτος , Γαλάτης οἴομαι καί Κελτοί εἰς αὐτός πνέω καί φέρω ἐπί αὐτός καθά χειμάρρους ἐξαίφνης . καταλαμβάνω μέν γάρ ὁ λόφος ἐκεῖνος , οὗ ὁ ὁ Ζεύς ἀφιδρύω βρέτας · γέρρον δέ καί τις τοιοῦτος οἱονεί τεῖχος φράσσω , πολυπραγμονέω οὐδείς προσέρχομαι ὁ πολέμιος βία τολμάω , κρατέω . οὗτος παραβάλλω ἄξιος ὁ πολιορκία ὁ ἔναγχος ὁ τέλος ὁ τύχη , ἐπεί ὁ γε ἔργον οὐδείς ὁ ὅσος πάλαι γίγνομαι . τίς γάρ γιγνώσκω κυκλόω μέν ὕδωρ πόλις , λόφος δέ ἔξωθεν καθά δίκτυον περιβάλλω , καί ποταμός ἐπαφίημι οἱονεί μηχάνημα , συνεχής ῥέω καί προσρήγνυμι ὁ τεῖχος , ὁ τε ὑπέρ ὁ ὕδωρ μάχη καί ὅσος περί ὁ τεῖχος καταφέρω γίγνομαι ;